EH Bildu Udal Taldeak eta EAJ-PNV Udal Taldeak beste testu bat adostu dute, 2020ko azaroaren 24ean udalean sarrera eman zaiona (2064 zkia.) . Hau aurkeztuaz EAJ- PNV Udal Taldeko bozeramaileak, Aitor Urrestik, irakurtzen du udalbatzari eskatzen zaiona:

- 1. Getariako Udalak aitortza adierazten die Euskal Autonomia Erkidegoan 1978 eta 1999 bitartean motibazio politikoko indarkeriaren testuinguruan giza eskubideen urraketak jasan zituzten biktimei, eta egokitzat jotzen du 5/2019 Legeak eskainiko dien erreparazioa, biktima horiek duten egia, justizia eta memoriarako eskubideak egikaritzeko urrats garrantzitsua izanik.
- 2. Era berean, Getariako Udalak animatzen ditu giza eskubideen urraketen biktima gisara errekonozimendua eta erreparazioa jasotzeko eskaera aurkezteko borondatea duten udalerriko pertsonak prozedura hori martxan jartzeko eskabidea aurkeztera. Horrez gain, hori posible izan dadin, pertsona horiei aholkularitza eta laguntza emateko konpromisoa ere hartzen du Udalak.
- 3. Getariako Udalak jendaurrean jakinaraziko du hartutako erabakia, dituen ohiko komunikazio-bideak erabiliz, eskaera prozedurak abiatzeko interesa izan dezakeen pertsona oro informatuta egon dadin dagozkion eskubideen inguruan.

Eta besterik gabe bozketa egiten da, honako emaitzarekin: Alde bozkatu dute EH Bildu Udal Taldeko 6 zinegotziek eta EAJ-PNV Udal Taldeko 4 zinegotziek. Emaitzaren arabera, aho batez, ERABAKI DA: LEHENGOA.- EH Bildu Udal Taldeak eta EAJ-PNV Udal Taldeak 2064 sarrera zenbakiarekin sarrera emandako mozioa onartzea.

6.- EH BILDU UDAL TALDEAK ETA EAJ-PNV UDAL TALDEAK ELKARREKIN AURKEZTURIKO MOZIOA, MENDEBALDEKO SAHARAN MARIKOK EGINDAKO ERASOA SALATU ETA SAHARARREI ELKARTASUNA ADIERAZTEKO. Alkateak, EH Bildu Udal Taldeak eta EAJ-PNV Udal Taldeak elkarrekin, 2020ko azaroaren 24ean, udalean sarrera eman duten mozioaren berri ematen du (2063 zkia.) . Hau aurkeztuaz EH Bildu Udal Taldeko bozeramaileak, Ibon Gerekak, arrazoibideak azaltzen ditu, eta irakurtzen du udalbatzari eskatzen zaiona:

- 1. Elkartasuna eta babesa adierazten die Saharako Errepublika Arabiar Demokratikoari, SEAD, eta Fronte Polisarioari.
- 2. Eusko Jaurlaritzari eskatzen diogu, SEAD-i laguntzen jarraitzeko, duela hamarkada batzuetatik egiten duen bezala.
- 3. Eta Nafarroako Gobernuari, SEAD-en eta Fronte Polisarioaren aldeko jarrera publiko hartzeko eskatzen dio.
- 4. Marokoko Erresumak 1991n Fronte Polisarioarekin sinatutako su-etenaren apurketa salatzen du. Horren harira, Saharako Gobernuak erasoari emandako erantzuna babestu du. Fronte Polisarioa babesten jarraituko du, bere lurraldearen subiranotasuna eta saharar biztanleria zibila babesteko hartzen dituen erabakietan.
- 5. Nazio Batuen ebazpenen arabera, saharar herriaren autodeterminazio-eskubidea defendatzen du, eta Marokoko Erresumak saharar lurraldearen legez kanpo okupazioa salatzen du.
- 6. Mendebaldeko Saharan erreferenduma egiteko MINURSOren agindua ez betetzea salatzen du. Eta Nazio Batuen Batzar Nagusiari eskatzen dio bere gain har dezala dagokion erantzukizuna, eta ondorioz, aplika ditzala saharar herriaren subiranotasunaren aldeko eta Marokoko Erresumak saharar biztanleria zibilari egindako giza eskubideen urraketa sistematikoa salatzeko onartu dituen ebazpenak.
- 7. Mendebaldeko Sahararen de iure administratzaile gisa duen erantzukizuna bere gain hartzera, eta horren arabera jokatzeko eskatzen dio Espainiako Gobernuari, parte aktiboa izan dadin saharar herriarentzako erreferenduma lortzeko eta saharar biztanleria zibila babesteko.

https://uzt.gipuzkoa.eus/PortalV/r/0/39/AAAA2H37L.Ye7D

9

Gudarien Enparantza 1 - 20808 GETARIA (Gipuzkoa) Tel.: 943 896024 - Faxa: 943 140190 E-maila: udala@getaria.eus - www.getaria.eus